
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 33 

11 Ιανουάριου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Κατανομή προσωπικού στην Υπηρεσία Ασύλου του 
Υπουργείου Δημόσιας Τάξης και Προστασίας του 

Πολίτη (αρθ. 18 Ν. 4058/2012). 1 

Ίδρυση ενός (1) αυτόματου πυρσού για τη φωτοσή¬ 
μανση του Λιμένα Φρύ Κάσου. 2 

Καθορισμός παράβολου για την έκδοση των αδειών 
και τη συμμετοχή στις εξετάσεις για την άσκηση 
των επαγγελματικών δραστηριοτήτων που ρυθμί¬ 


ζονται με τις διατάξεις των Π.Δ. 112/2012,114/2012 
και 115/2012, καθώς και υπολογισμός της αποζη¬ 
μίωσης των μελών των εξεταστικών επιτροπών 
σύμφωνα με το άρθρο 5 παρ. 15 του Ν. 3982/2011 


και το Ν. 4024/2011. 3 

ΑΠΟΦΑΣΕΙ Σ 

Αριθμ. ΔΓΠΠ/Φ.ΕΠ. 1/191/28569 (1) 


Κατανομή προσωπικού στην Υπηρεσία Ασύλου του 
Υπουργείου Δημόσιας Τάξης και Προστασίας του 
Πολίτη (αρθ. 18 Ν. 4058/2012). 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 10 παρ. 2 και 3 και του 
άρθρου 11 παρ. 5 εδάφιο δεύτερο του Ν. 3833/10 «Προ¬ 
στασία της εθνικής οικονομίας - Επείγοντα μέτρα για 
την αντιμετώπιση της δημοσιονομική κρίσης» (ΦΕΚ 40/ 
Α'/15-3-2010), όπως αναριθμήθηκε με τις διατάξεις του 
άρθρου 3 της παρ. 4 περ. γ του Ν. 3899/2010 «Επείγο¬ 
ντα μέτρα εφαρμογής του προγράμματος στήριξης της 
ελληνικής οικονομίας» (ΦΕΚ 212/Α/17-12-2010), 

2. Το Π.Δ. 65/2011 «Διάσπαση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
στα Υπουργεία α) Εσωτερικών και β) Διοικητικής Με¬ 
ταρρύθμισης και Ηλεκτρονικής Διακυβέρνησης» (ΦΕΚ 
147/Α727-6-2011) 

3. Την αριθμ. ΔΙΠΠ/Φ.ΕΠΙ/71 /οικ.4573/1-3-2011 (ΦΕΚ 323/ 


Β/1-3-2011) κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Οικονομικών για τον καθορισμό των προτεραιοτήτων 
και των κριτηρίων κατανομής προσωπικού. 

4. Τον πίνακα διοριστέων του ΑΣΕΠ (ΦΕΚ 1273/30.11.2012, 
τ.Γ'), σύμφωνα με την πρόσκληση 1Σ/20012 - ΦΕΚ 1/ 
τ.Α.Σ.Ε.Π,/5.10.2012. 

5. Την ανάγκη ορθολογικής κατανομής και αξιοποί¬ 
ησης του μονίμου και με σχέση εργασίας ιδιωτικού 
δικαίου αορίστου χρόνου προσωπικού που διορίζεται ή 
προσλαμβάνεται στους φορείς της παρ. 1 του άρθρου 1 
του Ν. 3812/2009. 

6. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

Την κατανομή εξήντα έξι (66) ατόμων κατηγορίας 
Δευτεροβάθμιας Εκπαίδευσης (ΔΕ) κλάδου - ειδικότη¬ 
τας ΔΕ Διοικητικού - Λογιστικού/ ΔΕ Λογιστικού (ΦΕΚ 
1273/Γ/2012) στην Υπηρεσία Ασύλου του Υπουργείου 
Δημόσιας Τάξης και Προστασίας του Πολίτη (αρθ. 18 
Ν. 4058/2012). 

Ο διορισμός των ανωτέρω θα πραγματοποιηθεί μετά 
την 1.1.2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2012 

Ο ΥΠΟΥΡΓΟΣ 

ΑΝΤΩΝΙΟΣ ΜΑΝΙΤΑΚΗΣ 
-♦- 

Αριθμ. Φ. 913.1/129/12 Σ. 36700 (2) 

Ίδρυση ενός (1) αυτόματου πυρσού για τη 
φωτοσήμανση του Λιμένα Φρύ Κάσου. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις 

α. Των άρθρων 1 και 3 του νόμου 1629/51 «Περί Φάρων» 
(ΦΕΚ Α'/9). 

β. Του άρθρου 90 του «κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο πρώτο του ΠΔ 63/2005 (ΦΕΚ Α'/98). 

2. Την απόφαση Πρωθυπουργού και Υπουργού Εθνικής 
Αμυνας Φ.250298/6-7-2012 (ΦΕΚ 213Ο/Β'/12-7-2012) «Περί 

ανάθεσης αρμοδιοτήτων στους Υφυπουργούς Εθνικής 
Άμυνας Παναγιώτη Καράμπελα και Δημήτριο Ελευσι- 
νιώτη». 

3. Το έγγραφο Υ.ΦΑΡΩΝ Φ.919.32027/3/12/Σ1132/22.10.12 
με το οποίο αιτείται η ίδρυση ενός (1) αυτόματου πυρ¬ 
σού για την φωτοσήμανση του λιμένα Φρύ Κάσου. 

4. Το γεγονός ότι από τις διατάξεις της απόφασης 
αυτής και σύμφωνα με το άρθρο 16 του Ν. 1629/1951, 
προκύπτει, ότι δεν προκαλείται δαπάνη σε βάρος του 
κρατικού Προϋπολογισμού, καθόσον το προεκτιμώμενο 
κόστος το οποίο ανέρχεται στο ποσό των είκοσι εννέα 
χιλιάδων τριακοσίων ογδόντα έξι ευρώ και πενήντα λε¬ 
πτών (29.386,50€) και στο οποίο συμπεριλαμβάνονται η 
προμήθεια συσκευών, εγκατάσταση αυτών, λειτουργία 
καθώς και συντήρηση επί μακρών έχει καλυφθεί από το 
Δημοτικό Λιμενικό Ταμείο Νότιας Δωδεκανήσου, απο¬ 
φασίζουμε: 

1. Την οριστική ίδρυση ενός (1) αυτόματου πυρσού για 
τη φωτοσήμανση του λιμένα Φρύ Κάσου. 

α. Θέση: Στην κεφαλή του προσήνεμου μώλου. 

β. Σκοπιμότητα: Η ασφάλεια των πλοίων που πλέουν 
από και προς το λιμένα Φρύ Κάσου. 

γ. Χαρακτηρισμός: Ο πυρσός χαρακτηρίζεται ως 
«ΦΑΝΟΣ» σύμφωνα με τις διατάξεις του νόμου 1629/51 
«Περί Φάρων». 

δ. Είδος: Αυτόματος ηλιακός φανός. 

ε. Χαρακτηριστικά: Καθοριζόμενα από την Υ. Φάρων, 
ως αρμοδίου φορέα. 

2. Η δαπάνη ίδρυσης του ανωτέρω Φανού βαρύνει, 
σύμφωνα με το άρθρο 11 παράγρ. (α) του Ν. 1629/51 «Περί 
Φάρων» το Δημοτικό Λιμενικό Ταμείο Νότιας Δωδεκα¬ 
νήσου, το οποίο: 

α. Κατασκεύασε βάση από σκυρόδεμα και ανοξείδωτη 
κατασκευή /υποδοχή, σύμφωνα με σχέδιο και υποδείξεις 
της Υ. Φάρων. 

β. Κατέθεσε στην Τράπεζα της Ελλάδος και στο όνομα 
Τμηματάρχη Οικονομικής Μέριμνας και Εφοδιασμού Υ. 
Φάρων την αξία του φωτιστικού μηχανήματος του Φα¬ 
νού, η οποία καθορίσθηκε από την Υ. Φάρων. 

γ. Γνώρισε στην Υ. Φάρων την υλοποίηση της κατα¬ 
σκευής ως ανωτέρω παράγραφος 2α καθώς και την 
κατάθεση του απαιτουμένου ποσού, ως ανωτέρω πα¬ 
ράγραφος 2β. 

3. Η προμήθεια του τυποποιημένου υλικού υλοποιή¬ 
θηκε με μέριμνα της Υ. Φάρων και των αρμοδίων Υπη¬ 
ρεσιών του ΓΕΝ, σύμφωνα με τους ισχύοντες νόμους 
και κανονισμούς. 

4. Η αφή του Φανού, η λειτουργία και η περιοδική του 
συντήρηση αναλαμβάνεται από την Υ. Φάρων και ο Φα¬ 
νός θα αποτελεί τμήμα του Ελληνικού Φαρικού Δικτύου. 

5. Η έναρξη λειτουργίας του νέου Φανού θα γνωστο¬ 
ποιηθεί στους ναυτιλλόμενους με έκδοση αγγελίας από 
την Υδρογραφική Υπηρεσία, κατόπιν γραπτής ενημέρω¬ 
σης αυτής από την Υ. Φάρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2012 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΕΛΕΥΣΙΝΙΩΤΗΣ 


Αριθμ. 457/25/Φ.Γ.9.6.4 (3) 

Καθορισμός παράβολου για την έκδοση των αδειών και 
τη συμμετοχή στις εξετάσεις για την άσκηση των 
επαγγελματικών δραστηριοτήτων που ρυθμίζονται 
με τις διατάξεις των Π.Δ. 112/2012,114/2012 και 115/2012, 
καθώς και υπολογισμός της αποζημίωσης των μελών 
των εξεταστικών επιτροπών σύμφωνα με το άρθρο 5 
παρ. 15 του Ν. 3982/2011 και το Ν. 4024/2011. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Α. Τις διατάξεις: 

1. Του άρθρου 5 παρ. 13 και 15 του Ν. 3982/2011 (Α' 
143) «Απλοποίηση της αδειοδότησης τεχνικών επαγ¬ 
γελματικών και μεταποιητικών δραστηριοτήτων και 
επιχειρηματικών πάρκων και άλλες διατάξεις», όπως 
τροποποιήθηκε και ισχύει. 

2. Του Π.Δ. 112/2012 (Α' 197) «Καθορισμός ειδικοτήτων 
και βαθμιδών επαγγελματικών προσόντων για την επαγ¬ 
γελματική δραστηριότητα της κατασκευής, συντήρησης 
και επισκευής υδραυλικών εγκαταστάσεων και προϋπο¬ 
θέσεις για την άσκηση της δραστηριότητας αυτής από 
φυσικά πρόσωπα». 

3. Του Π.Δ. 114/2012 (Α' 199) «Καθορισμός ειδικοτή¬ 
των και βαθμιδών επαγγελματικών προσόντων για την 
επαγγελματική δραστηριότητα της κατασκευής, συντή¬ 
ρησης, επισκευής και επιτήρησης της λειτουργίας των 
εγκαταστάσεων καύσης υγρών και αερίων καυσίμων για 
την παραγωγή ζεστού νερού, καθορισμός επαγγελμα¬ 
τικών προσόντων και προϋποθέσεων για την άσκηση 
της δραστηριότητας αυτής από φυσικά πρόσωπα και 
άλλες ρυθμίσεις». 

4. Του Π.Δ. 115/2012 (Α' 200) «Καθορισμός ειδικοτήτων 
και βαθμιδών για τις επαγγελματικές δραστηριότητες: 
(α) της εκτέλεσης, συντήρησης, επισκευής και επιτήρη¬ 
σης της λειτουργίας μηχανολογικών εγκαταστάσεων 
σε βιομηχανίες και άλλες μονάδες, (β) του χειρισμού 
και της επιτήρησης ατμολεβήτων και (γ) της εκτέλεσης 
τεχνικού έργου και της παροχής τεχνικής υπηρεσίας για 
εργασίες ηλεκτροσυγκόλλησης και οξυγονοκόλλησης, 
καθορισμός επαγγελματικών προσόντων και προϋποθέ¬ 
σεων για την άσκηση των δραστηριοτήτων αυτών από 
φυσικά πρόσωπα και άλλες ρυθμίσεις». 

5. Της υπ’ αριθμ. οικ. 411/14/Φ.Γ.9.6.4/2013 κοινής 
υπουργικής απόφασης «Καθορισμός απαιτήσεων για 
ανεξαρτησία, αμεροληψία και ικανότητα των μελών 
των εξεταστικών επιτροπών του άρθρου 5 παρ. 4 του 
Ν. 3982/2011, του συστήματος εσωτερικού ελέγχου των 
υπηρεσιών της παρ. 1 του άρθρου 5 του Ν. 3982/2011 
και των εξεταστικών επιτροπών, του τρόπου και των 
αναγκαίων υποδομών για τη διενέργεια των εξετάσεων, 
της εξεταστέας ύλης, της διάρκειας, του τρόπου και του 
περιεχομένου της επιμόρφωσης των μελών των εξετα¬ 
στικών επιτροπών, του τύπου και του περιεχομένου των 
εκδιδόμενων αδειών καθώς και του τρόπου παρακολού¬ 
θησης και υποστήριξης των εξεταστικών επιτροπών 
από τον Εθνικό Οργανισμό Πιστοποίησης Προσόντων 
και Επαγγελματικού Προσανατολισμού για τις επαγγελ¬ 
ματικές δραστηριότητες των τεχνικών καύσης υγρών 

και αερίων καυσίμων, των τεχνικών υδραυλικών εγκα¬ 
ταστάσεων, των τεχνικών μηχανικών εγκαταστάσεων, 
των οξυγονοκολλητών και των ηλεκτροσυγκολλητών». 

6. Της παρ. 3 του άρθρου 21 του Ν. 4024/2011 (Α'226) 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

7. Του Ν. 2690/1999 (Α'45) «Κύρωση του Κώδικα Διοικη¬ 
τικής Διαδικασίας και άλλες διατάξεις» και ειδικότερα 
το άρθρο 13 αυτού. 

8. Του Π.Δ. 63/2005 (Α' 98) «Κωδικοποίηση νομοθεσίας 
για την Κυβέρνηση και τα Κυβερνητικά όργανα». 

9. Του Π.Δ. 27/1996 (Α' 19) «Συγχώνευση Υπουργείων 
Τουρισμού, Βιομηχανίας, Ενέργειας και Τεχνολογίας, και 
Εμπορίου στο Υπουργείο Ανάπτυξης» και του Π.Δ. 122/ 
2004 (Α' 85) «Ανασύσταση του Υπουργείου Τουρισμού». 

10. Του Π.Δ. 185/2009 (Α'213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε Υπουργείο Οικονομίας, Ανταγω¬ 
νιστικότητας και Ναυτιλίας, μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 

11. Του Π.Δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων». 

12. Του Π.Δ. 96/2010 (Α'170) «Σύσταση Υπουργείου Θα¬ 
λασσίων Υποθέσεων, Νήσων και Αλιείας, καθορισμός 
των αρμοδιοτήτων του και ανακατανομή αρμοδιοτήτων 
των Υπουργείων». 

13. Του Π.Δ. 65/2011 (Α'147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς» 

14. Του Π.Δ. 229/1986 (Α' 96) «Σύσταση και οργάνω¬ 
ση της Γ ενικής Γ ραμματείας Βιομηχανίας» και του Π.Δ. 
396/1989 (Α' 172) «Οργανισμός της Γ ενικής Γ ραμματείας 
Βιομηχανίας» όπως συμπληρώθηκε και τροποποιήθηκε 
με το Π.Δ. 342/1990 (Α' 135) και το Π.Δ. 189/1995 (Α' 99) 
«Συμπλήρωση και τροποποίηση του Π.Δ. 396/1989 «Ορ¬ 
γανισμός της Γ ενικής Γ ραμματείας Βιομηχανίας», του 
άρθρου 21 του Ν. 2367/1995 (Α' 261) «Νέοι χρηματοπιστω¬ 
τικοί θεσμοί και άλλες διατάξεις» και του Π.Δ. 182/2005 
(Α' 230) «Διάρθρωση και αρμοδιότητες της Διεύθυνσης 
Ανάπτυξης και Συντονισμού της Γενικής Γραμματείας 
Βιομηχανίας του Υπουργείου Ανάπτυξης». 

15. Του Π.Δ. 85/2012 (Α' 141) «Ιδρυση και μετονομασία 
Υπουργείων, μεταφορά και κατάργηση υπηρεσιών». 

16. Του Π.Δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

17. Της υπ' αριθμ. 30376/Δ106 721/2012 (Β' 2094/2012) 
απόφασης του Πρωθυπουργού και του Υπουργού Ανά¬ 


πτυξης, Ανταγωνιστικότητας, Υποδομών, Μεταφορών 
και Δικτύων «Ανάθεση αρμοδιοτήτων στον Υφυπουργό 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων Αθανάσιο Σκορδά». 

18. Της υπ’ αριθμ. Υ48/9.7.2012 (Β' 2105) απόφασης του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα». 

19. Του Π.Δ. 90/2012 (Α'144) «Διορισμός Υπουργού και 
Υφυπουργών». 

Β. Την από 9/1/2013 εισήγηση της Υπηρεσίας. 

Γ. Το γεγονός ότι από την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Καθορισμός παραβολών για την άδεια και τις εξετά¬ 
σεις αναφορικά με την επαγγελματική δραστηριότητα 
της κατασκευής, συντήρησης και επισκευής υδραυλικών 
εγκαταστάσεων 

1. Για την έκδοση της άδειας αρχιτεχνίτη υδραυλι¬ 
κού κατά τα προβλεπόμενα στο άρθρο 5 παρ. 2 του 
Π.Δ. 112/2012 (Α' 197) καταβάλλεται από τον ενδιαφερό¬ 
μενο παράβολο τριάντα ενός (31) ευρώ. 

2. Για την έκδοση της άδειας εργοδηγού υδραυλι¬ 
κού κατά τα προβλεπόμενα στο άρθρο 5 παρ. 3 του 
Π.Δ. 112/2012 καταβάλλεται από τον ενδιαφερόμενο πα¬ 
ράβολο τριάντα ενός (31) ευρώ. 

3. Για την θεώρηση των ανωτέρω αδειών κατά τα 
προβλεπόμενα στο άρθρο 8 παρ. 3 του Π.Δ. 112/2012 
καταβάλλεται από τον ενδιαφερόμενο παράβολο εκατό 
(100) ευρώ, ενώ το προαναφερθέν παράβολο καταβάλ¬ 
λεται διπλάσιο σε περίπτωση που η καθυστέρηση θε¬ 
ώρησης δεν υπερβαίνει το ένα έτος ή τετραπλάσιο σε 
περίπτωση που η καθυστέρηση θεώρησης υπερβαίνει 
το ένα έτος, αλλά είναι μικρότερη των πέντε ετών, κατά 
τα προβλεπόμενα στο άρθρο 8 παρ. 4 του Π.Δ. 112/2012. 

4. Γ ια την αντιστοίχιση των υφιστάμενων αδειών που 
έχουν εκδοθεί σύμφωνα με το Π.Δ. 38/1991, όπως τρο¬ 
ποποιήθηκε και ισχύει, σύμφωνα με τα προβλεπόμενα 
στο άρθρο 9 παρ. 1 του Π.Δ. 112/2012, καταβάλλεται 
από τον ενδιαφερόμενο παράβολο δέκα (10) ευρώ, για 
την αντιστοίχιση των ως άνω αδειών σύμφωνα με τα 
προβλεπόμενα στο άρθρο 9 παρ. 2 του Π.Δ. 112/2012 
καταβάλλεται το παράβολο της παραγράφου 3 του 
παρόντος άρθρου, ποσού εκατό (100) ευρώ και για την 
αντιστοίχιση των ως άνω αδειών σύμφωνα με τα προ¬ 
βλεπόμενα στο άρθρο 9 παρ. 3 του Π.Δ. 112/2012 κατα¬ 
βάλλεται το διπλάσιο ή τετραπλάσιο του παράβολου 
της παραγράφου 3 του παρόντος άρθρου, κατά τις 
διακρίσεις της προηγούμενης παραγράφου. 

5. Για την επανάκτηση της άδειας που κατατέθηκε 
από τα αναφερόμενα στο άρθρο 10 παρ. 1 εδ. α Π.Δ. 
112/2012 πρόσωπα, σύμφωνα με τα προβλεπόμενα στο 
άρθρο 10 παρ. 3 του Π.Δ. 112/2012, καταβάλλεται από τον 
ενδιαφερόμενο παράβολο δέκα (10) ευρώ. 

6. Για τη συμμετοχή στις εξετάσεις για την απόκτηση 
της άδειας του αρχιτεχνίτη υδραυλικού, σύμφωνα με τα 
προβλεπόμενα στο άρθρο 5 παρ. 2 του Π.Δ. 112/2012, κα¬ 
ταβάλλεται από τον ενδιαφερόμενο παράβολο τριάντα 
τριών (33) ευρώ για το θεωρητικό μέρος και παράβολο 
εξήντα τεσσάρων (64) ευρώ για το πρακτικό μέρος των 
εξετάσεων. 

7. Για τη συμμετοχή στις εξετάσεις για την απόκτηση 
της άδειας του εργοδηγού υδραυλικού, σύμφωνα με τα 
προβλεπόμενα στο άρθρο 5 παρ. 3 του Π.Δ. 112/2012, κα¬ 
ταβάλλεται από τον ενδιαφερόμενο παράβολο τριάντα 
τριών (33) ευρώ για το θεωρητικό μέρος και παράβολο 
εβδομήντα εννέα (79) ευρώ για το πρακτικό μέρος των 
εξετάσεων. 

8. Τα ως άνω παράβολα των παραγράφων 1, 2, 6 και 
7 του παρόντος άρθρου καταβάλλει ο ενδιαφερόμενος 
και στις περιπτώσεις που απαιτείται η λήψη νέας άδειας 
είτε σύμφωνα με τα προβλεπόμενα στο άρθρο 8 παρ. 5 
Π.Δ. 112/2012, είτε λόγω συνδρομής της περίπτωσης του 
άρθρου 9 παρ. 3 εδ. τελευταίο Π.Δ. 112/2012. 

9. Τα ως άνω παράβολα των παραγράφων 6 και 7 
του παρόντος άρθρου καταβάλλει ο ενδιαφερόμενος 
σε περίπτωση επανεξέτασης λόγω αποτυχίας του στις 
εξετάσεις, σύμφωνα με το άρθρο 5 παρ. 5 Π.Δ. 112/2012. 

10. Τα ανωτέρω ισχύουν και για τα παράβολα που 
οφείλει να καταβάλλει ο υπήκοος κράτους μέλους της 
Ευρωπαϊκής Ένωσης, ο οποίος επιθυμεί να ασκήσει 
στην Ελλάδα τις επαγγελματικές δραστηριότητες που 
ρυθμίζονται με το Π.Δ. 112/2012 και έχει αποκτήσει τα 
επαγγελματικά του προσόντα σε άλλο κράτος μέλος 
είτε ως αυτοαπασχολούμενος είτε ως μισθωτός, κατά 
τα προβλεπόμενα στο άρθρο 5 παρ. 9 του Π.Δ. 112/2012. 

Αρθρο 2 

Καθορισμός παραβολών για την άδεια και τις εξετά¬ 
σεις αναφορικά με την επαγγελματική δραστηριότητα 
της κατασκευής, συντήρησης, επισκευής και επιτήρησης 
της λειτουργίας των εγκαταστάσεων καύσης υγρών 
και αερίων καυσίμων για την παραγωγή ζεστού νερού. 

1. Για την έκδοση της άδειας αρχιτεχνίτη εγκατα¬ 
στάσεων καύσης κατά τα προβλεπόμενα στο άρθρο 5 
παρ. 2 του Π.Δ. 114/2012 (Α' 199) καταβάλλεται από τον 
ενδιαφερόμενο παράβολο είκοσι τριών (23) ευρώ. 

2. Γ ια την έκδοση της άδειας εγκαταστάτη εγκατα¬ 
στάσεων καύσης κατά τα προβλεπόμενα στο άρθρο 5 
παρ. 3 του Π.Δ. 114/2012 καταβάλλεται από τον ενδια¬ 
φερόμενο παράβολο τριάντα ενός (31) ευρώ. 

3. Για την θεώρηση των ανωτέρω αδειών κατά τα 
προβλεπόμενα στο άρθρο 8 παρ. 3 του Π.Δ. 114/2012 
καταβάλλεται από τον ενδιαφερόμενο παράβολο εκατό 
(100) ευρώ, ενώ το προαναφερθέν παράβολο κατα¬ 
βάλλεται διπλάσιο σε περίπτωση που η καθυστέρηση 
θεώρησης δεν υπερβαίνει το ένα έτος ή τετραπλάσιο 
σε περίπτωση που η καθυστέρηση θεώρησης υπερ¬ 
βαίνει το ένα έτος, αλλά είναι μικρότερη των πέντε 
ετών, κατά τα προβλεπόμενα στο άρθρο 8 παρ. 4 του 
Π.Δ. 114/2012. 

4. Γ ια την αντικατάσταση των υφιστάμενων αδειών 
που έχουν εκδοθεί σύμφωνα με το Π.Δ. 362/2001, σύμ¬ 
φωνα με τα προβλεπόμενα στο άρθρο 9 παρ. 3 του Π.Δ. 
114/2012, καταβάλλεται από τον ενδιαφερόμενο παρά¬ 
βολο δέκα (10) ευρώ, για την αντικατάσταση των ως 
άνω αδειών σύμφωνα με τα προβλεπόμενα στο άρθρο 
9 παρ. 4 του Π.Δ. 114/2012 καταβάλλεται το παράβολο 
της παραγράφου 3 του παρόντος άρθρου, ποσού δέκα 
(10) ευρώ και για την αντιστοίχιση των ως άνω αδειών 
σύμφωνα με τα προβλεπόμενα στο άρθρο 9 παρ. 5 του 
Π.Δ. 114/2012 καταβάλλεται το διπλάσιο ή το τετραπλά¬ 
σιο του παράβολου της παραγράφου 3 του παρόντος 


άρθρου κατά τις διακρίσεις της προηγούμενης παρα¬ 
γράφου. 

5. Για την επανάκτηση της άδειας που κατατέθηκε 
από τα αναφερόμενα στο άρθρο 10 παρ. 1 εδ. α Π.Δ. 
114/2012 πρόσωπα, σύμφωνα με τα προβλεπόμενα στο 
άρθρο 10 παρ. 3 του Π.Δ. 114/2012, καταβάλλεται από 
τον ενδιαφερόμενο παράβολο δέκα (10) ευρώ. 

6. Γ ια τη συμμετοχή στις εξετάσεις για την απόκτηση 
της άδειας του αρχιτεχνίτη εγκαταστάσεων καύσης, 
σύμφωνα με τα προβλεπόμενα στο άρθρο 5 παρ. 2 
του Π.Δ. 114/2012, καταβάλλεται από τον ενδιαφερόμενο 
παράβολο τριάντα τριών (33) ευρώ για το θεωρητικό 
μέρος και παράβολο εβδομήντα εννέα (79) ευρώ για το 
πρακτικό μέρος των εξετάσεων. 

7. Γ ια τη συμμετοχή στις εξετάσεις για την απόκτηση 
της άδειας του εγκαταστάτη εγκαταστάσεων καύσης, 
σύμφωνα με τα προβλεπόμενα στο άρθρο 5 παρ. 3 
του Π.Δ. 114/2012, καταβάλλεται από τον ενδιαφερόμενο 
παράβολο τριάντα τριών (33) ευρώ για το θεωρητικό 
μέρος και παράβολο εβδομήντα εννέα (79) ευρώ για το 
πρακτικό μέρος των εξετάσεων. 

8. Τα ως άνω παράβολα των παραγράφων 1, 2, 6 και 

7 του παρόντος άρθρου καταβάλλει ο ενδιαφερόμενος 
και στις περιπτώσεις που απαιτείται η λήψη νέας άδειας 
είτε σύμφωνα με τα προβλεπόμενα στο άρθρο 8 παρ. 5 
Π.Δ. 114/2012, είτε λόγω συνδρομής της περίπτωσης του 
άρθρου 9 παρ. 5 εδάφιο τρίτο Π.Δ. 114/2012. 

9. Τα ως άνω παράβολα των παραγράφων 6 και 7 
του παρόντος άρθρου καταβάλλει ο ενδιαφερόμενος 
σε περίπτωση επανεξέτασης λόγω αποτυχίας του στις 
εξετάσεις, σύμφωνα με το άρθρο 5 παρ. 5 Π.Δ. 114/2012. 

10. Τα ανωτέρω ισχύουν και για τα παράβολα που 
οφείλει να καταβάλλει ο υπήκοος κράτους μέλους της 
Ευρωπαϊκής Ένωσης, ο οποίος επιθυμεί να ασκήσει 
στην Ελλάδα τις επαγγελματικές δραστηριότητες που 
ρυθμίζονται με το Π.Δ. 114/2012 και έχει αποκτήσει τα 
επαγγελματικά του προσόντα σε άλλο κράτος μέλος 
είτε ως αυτοαπασχολούμενος είτε ως μισθωτός, κατά 
τα προβλεπόμενα στο άρθρο 5 παρ. 9 του Π.Δ. 114/2012. 

Αρθρο 3 

Καθορισμός παραβολών για την άδεια και τις εξετά¬ 
σεις αναφορικά με την επαγγελματική δραστηριότητα 
της εκτέλεσης, συντήρησης, επισκευής και επιτήρησης 
της λειτουργίας μηχανολογικών εγκαταστάσεων σε 
βιομηχανίες και άλλες μονάδες, του χειρισμού και της 
επιτήρησης ατμολεβήτων και της εκτέλεσης τεχνικού 
έργου και της παροχής τεχνικής υπηρεσίας για εργα¬ 
σίες ηλεκτροσυγκόλλησης και οξυγονοκόλλησης. 

1. Γ ια την έκδοση της άδειας αρχιτεχνίτη μηχανικού 
εγκαταστάσεων κατά τα προβλεπόμενα στα άρθρα 11 
και 12 παρ. 2 και 6 του Π.Δ. 115/2012 (Α' 200) καταβάλ¬ 
λεται από τον ενδιαφερόμενο παράβολο τριάντα ενός 
(31) ευρώ. 

2. Για την έκδοση της άδειας εργοδηγού μηχανικού 
κατά τα προβλεπόμενα στα άρθρα 11 και 12 παρ. 3, 4 και 

8 του Π.Δ. 115/2012 καταβάλλεται από τον ενδιαφερόμενο 
παράβολο τριάντα ενός (31) ευρώ. 

3. Γ ια την έκδοση της άδειας αρχιτεχνίτη οξυγονοκολ¬ 
λητή ή ηλεκτροσυγκολλητή Β' τάξης κατά τα προβλε¬ 
πόμενα στα άρθρα 15 παρ. 2,17 και 18 παρ. 2 και 4 του 
Π.Δ. 115/2012 (Α' 200) καταβάλλεται από τον ενδιαφερό¬ 
μενο παράβολο είκοσι τριών (23) ευρώ. 

4. Για την έκδοση της άδειας αρχιτεχνίτη οξυγονοκολ¬ 
λητή ή ηλεκτροσυγκολλητή Α' τάξης κατά τα προβλε- 
πόμενα στα άρθρα 15 παρ. 2,17 και 18 παρ. 3 και 4 του 
Π.Δ. 115/2012 (Α' 200) καταβάλλεται από τον ενδιαφερό¬ 
μενο παράβολο τριάντα ενός (31) ευρώ. 

5. Για την θεώρηση των ανωτέρω αδειών κατά τα 
προβλεπόμενα στο άρθρο 7 παρ. 4 του Π.Δ. 115/2012 
καταβάλλεται από τον ενδιαφερόμενο παράβολο εκατό 
(100) ευρώ, ενώ το προαναφερθέν παράβολο καταβάλ¬ 
λεται διπλάσιο σε περίπτωση που η καθυστέρηση θε¬ 
ώρησης δεν υπερβαίνει το ένα έτος ή τετραπλάσιο σε 
περίπτωση που η καθυστέρηση θεώρησης υπερβαίνει 
το ένα έτος, αλλά είναι μικρότερη των πέντε ετών, κατά 
τα προβλεπόμενα στο άρθρο 8 παρ. 5 του Π.Δ. 115/2012. 

6. Για την αντιστοίχιση των υφιστάμενων αδειών, δι¬ 
πλωμάτων ή πτυχίων που έχουν εκδοθεί σύμφωνα με 
το β.δ. 16/17 Μαρτίου 1950, το β.δ. 8-3-1935, το β.δ. 30 
Ιανουάριου 1937 ή το β.δ. 11 Μαρτίου/4 Απριλίου 1955, 
όπως τροποποιήθηκε και ισχύει, σύμφωνα με τα προ¬ 
βλεπόμενα στο άρθρο 13 παρ. 1 και 2 του Π.Δ. 115/2012, 
καταβάλλεται από τον ενδιαφερόμενο παράβολο δέκα 
(10) ευρώ. 

7. Για την αντιστοίχιση των υφιστάμενων αδειών που 
έχουν εκδοθεί σύμφωνα με το β.δ. 16 Μαρτίου 1950, 
όπως τροποποιήθηκε και ισχύει, σύμφωνα με τα προ¬ 
βλεπόμενα στο άρθρο 21 παρ. 1 και 2 του Π.Δ. 115/2012, 
καταβάλλεται από τον ενδιαφερόμενο παράβολο δέκα 
(10) ευρώ. 

8. Για την επέκταση της άδειας αρχιτεχνίτη οξυγονο¬ 
κολλητή ή ηλεκτροσυγκολλητή Β' τάξης, σύμφωνα με 
τα προβλεπόμενα στο άρθρο 20 παρ. 1 του Π.Δ. 115/2012, 
καταβάλλεται από τον ενδιαφερόμενο παράβολο είκοσι 
τριών (23) ευρώ. 

9. Γ ια την επέκταση της άδειας αρχιτεχνίτη οξυγονο¬ 
κολλητή ή ηλεκτροσυγκολλητή Α' τάξης, σύμφωνα με 
τα προβλεπόμενα στο άρθρο 20 παρ. 2 του Π.Δ. 115/2012, 
καταβάλλεται από τον ενδιαφερόμενο παράβολο τρι¬ 
άντα ενός (31) ευρώ. 

10. Για την επανάκτηση της άδειας που κατατέθηκε 
από τα αναφερόμενα στο Π.Δ. 115/2012 πρόσωπα, σύμ¬ 
φωνα με τα προβλεπόμενα στο άρθρο 8 παρ. 4 και 5 
του Π.Δ. 115/2012, καταβάλλεται από τον ενδιαφερόμενο 
παράβολο δέκα (10) ευρώ. 

11. Γ ια τη συμμετοχή στις εξετάσεις για την απόκτηση 
της άδειας του αρχιτεχνίτη μηχανικού εγκαταστάσεων, 
σύμφωνα με τα προβλεπόμενα στο άρθρο 12 παρ. 2 και 6 
του Π.Δ. 115/2012, καταβάλλεται από τον ενδιαφερόμενο 
παράβολο τριάντα τριών (33) ευρώ για το θεωρητικό 
μέρος και παράβολο εξήντα εννέα (69) ευρώ για το πρα¬ 
κτικό μέρος των εξετάσεων. Ειδικά για την απόκτηση 
της άδειας του αρχιτεχνίτη μηχανικού εγκαταστάσεων 
4ης ειδικότητας το παράβολο για το πρακτικό μέρος 
των εξετάσεων καθορίζεται στο ποσό των εβδομήντα 
εννέα (79) ευρώ. 

12. Γ ια τη συμμετοχή στις εξετάσεις για την από¬ 
κτηση της άδειας του εργοδηγού μηχανικού εγκατα¬ 
στάσεων, σύμφωνα με τα προβλεπόμενα στο άρθρο 12 
παρ. 3, 4 και 8 του Π.Δ. 115/2012, καταβάλλεται από τον 
ενδιαφερόμενο παράβολο τριάντα τριών (33) ευρώ για 
το θεωρητικό μέρος και παράβολο εξήντα εννέα (69) 
ευρώ για το πρακτικό μέρος των εξετάσεων. Ειδικά για 
την απόκτηση της άδειας του εργοδηγού μηχανικού 
εγκαταστάσεων 4ης ειδικότητας το παράβολο για το 


πρακτικό μέρος των εξετάσεων καθορίζεται στο ποσό 
των εβδομήντα εννέα (79) ευρώ. 

13. Γ ια τη συμμετοχή στις εξετάσεις για την απόκτηση 
της άδειας του αρχιτεχνίτη οξυγονοκολλητή ή ηλεκτρο¬ 
συγκολλητή Β' τάξης, σύμφωνα με τα προβλεπόμενα στο 
άρθρο 18 παρ. 2 και 4 του Π.Δ. 115/2012, καταβάλλεται 
από τον ενδιαφερόμενο παράβολο τριάντα τριών (33) 
ευρώ για το θεωρητικό μέρος και παράβολο εβδομήντα 
εννέα (79) ευρώ για το πρακτικό μέρος των εξετάσεων. 

14. Γ ια τη συμμετοχή στις εξετάσεις για την από¬ 
κτηση της άδειας του αρχιτεχνίτη οξυγονοκολλητή ή 
ηλεκτροσυγκολλητή Α' τάξης, σύμφωνα με τα προβλε¬ 
πόμενα στο άρθρο 18 παρ. 3 και 4 του Π.Δ. 115/2012, κα¬ 
ταβάλλεται από τον ενδιαφερόμενο παράβολο τριάντα 
τριών (33) ευρώ για το θεωρητικό μέρος και παράβολο 
εβδομήντα εννέα (79) ευρώ για το πρακτικό μέρος των 
εξετάσεων. 

15. Γ ια τη συμμετοχή στις εξετάσεις για την επέκταση 
της άδειας τεχνικών οξυγονοκολλητών ή ηλεκτροσυ¬ 
γκολλητών σύμφωνα με τα προβλεπόμενα στο άρθρο 
20 παρ. 1 του Π.Δ. 115/2012, καταβάλλεται από τον ενδι¬ 
αφερόμενο παράβολο τριάντα τριών (33) ευρώ για το 
θεωρητικό μέρος και παράβολο εβδομήντα εννέα (79) 
ευρώ για το πρακτικό μέρος των εξετάσεων και για 
τη συμμετοχή στις εξετάσεις για την επέκταση της 
άδειας τεχνικών οξυγονοκολλητών ή ηλεκτροσυγκολλη¬ 
τών σύμφωνα με τα προβλεπόμενα στο άρθρο 20 παρ. 2 
του Π.Δ. 115/2012, καταβάλλεται από τον ενδιαφερόμενο 
παράβολο τριάντα τριών (33) ευρώ για το θεωρητικό 
μέρος και παράβολο εβδομήντα εννέα (79) ευρώ για το 
πρακτικό μέρος των εξετάσεων. 

16. Τα ως άνω παράβολα των παραγράφων 1-4 και 
11-14 του παρόντος άρθρου καταβάλλει αντίστοιχα ο 
ενδιαφερόμενος και στις περιπτώσεις που απαιτείται 
η λήψη νέας άδειας σύμφωνα με τα προβλεπόμενα στο 
άρθρο 7 παρ. 6 Π.Δ. 115/2012. 

17. Τα ως άνω παράβολα των παραγράφων 11-15 του 
παρόντος άρθρου καταβάλλει ο ενδιαφερόμενος σε 
περίπτωση επανεξέτασης λόγω αποτυχίας του στις 
εξετάσεις, σύμφωνα με το άρθρο 3 παρ. 3 Π.Δ. 115/2012. 

18. Τα ανωτέρω ισχύουν και για τα παράβολα που 
οφείλει να καταβάλλει ο υπήκοος κράτους μέλους της 
Ευρωπαϊκής Ένωσης, ο οποίος επιθυμεί να ασκήσει 
στην Ελλάδα τις επαγγελματικές δραστηριότητες που 
ρυθμίζονται με το Π.Δ. 115/2012 και έχει αποκτήσει τα 
επαγγελματικά του προσόντα σε άλλο κράτος μέλος 
είτε ως αυτοαπασχολούμενος είτε ως μισθωτός, σύμ¬ 
φωνα με το άρθρο 5 του Π.Δ. 115/2012. 

Άρθρο 4 

Τα κατά περίπτωση καταβαλλόμενα παράβολα σύμ¬ 
φωνα με τα ανωτέρω κατατίθενται στον Ειδικό Τραπε¬ 
ζικό Λογαριασμό που συνιστάται στην Περιφέρεια που 
εκδίδει την άδεια ή στην Περιφέρεια διενέργειας των 
εξετάσεων και αποτελεί πόρο αυτών. 

Άρθρο 5 

1. Καθορίζεται αποζημίωση για τα μέλη των εξεταστι¬ 
κών επιτροπών και τους εμπειρογνώμονες του άρθρου 5 
παρ. 4 του Ν. 3982/2011, στο ποσό των πενήντα (50) 
ευρώ ανά ημέρα εξέτασης και μέχρι του ποσού των 
τριακοσίων (300) ευρώ μηνιαίως. 

2. Οι εξετάσεις και το έργο βαθμολόγησης των σχετι- 

κών γραπτών πραγματοποιούνται μετά τη λήξη του κα¬ 
νονικού ωραρίου εργασίας των υπηρεσιών και εκτός του 
χρόνου που καλύπτεται από υπερωριακή απασχόληση. 

3. Τα μέλη των εξεταστικών επιτροπών υποχρεούνται, 
όταν παρίσταται σχετική ανάγκη, να πραγματοποιούν 
και περισσότερες των έξι (6) εξετάσεις ανά μήνα. Για 
τις πέραν του αριθμού των έξι (6) εξετάσεων μηνιαίως, 
δεν καταβάλλεται αποζημίωση. 

Άρθρο 6 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιανουάριου 2013 

01 ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ ΑΝΑΠΤΥΞΗΣ, 

ΥΠΟΥΡΓΟΣ ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΣΚΟΡΔΑΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000331 101 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































